دیواری ترامپ

دیواری ترامپ کە بە شێوەیەکی باو بە «دیوارەکە» ناودەبرێت، درێژکراوەی ئەو دیوارە بووە کە ئەمریکا و  مەکسیک جیادەکاتەوە لە سەردەمی سەرۆکایەتی دۆناڵد ترامپ لە ئەمریکا. ترامپ بە درێژایی بانگەشەی ھەڵبژاردنی سەرۆکایەتی ساڵی ٢٠١٦ داوای دروستکردنی دیواری سنووری کرد. ئاماژەی بەوەشکردووە، ئەگەر ھەڵبژێردرێت «دیوارەکە دروست دەکات و وا لە مەکسیک دەکات پارەی بدات». ئێنریکی پێنا نیتۆ سەرۆکی مەکسیک لەو کاتەدا ڕایگەیاندبوو کە مەکسیک پارەی دیوارەکە نادات. 

لە مانگی یەکی ساڵی ٢٠١٧، ترامپ فەرمانی جێبەجێکاری ١٣٧٦٧ی واژوو کرد، کە بە فەرمی حکوومەتی ئەمریکای ڕێنمایی کرد کە دەست بکات بە دروستکردنی دیوارێک بەدرێژایی سنووری ئەمریکا و مەکسیک بە بەکارھێنانی بودجەی فیدراڵی ئێستا. بیناسازی لە ساڵی ٢٠١٩ دەستی پێکرد، دوای ململانێیەکی سیاسی لەسەر بودجە، لەوانەش بەسەرچوونی تەرخانکردنەکان کە بووە ھۆی داخستنی حکوومەت بۆ ماوەی ٣٥ ڕۆژ و ڕاگەیاندنی باری نائاسایی نیشتمانی.

ئەمریکا بەربەستی نوێی بە درێژایی ٤٥٥ میل دروستکرد، کە ٤٩ لەو بەربەستانە پێشتر ھیچ بەربەستێکیان نەبووە. زۆربەی بەشەکانی دیکە لە سیاجێکی پۆڵا پێکھاتووە کە درێژییەکەی ٣٠ پێیە، کە پێشتر سیاجێکی بچووکتر ھەبوو بۆ ئەوەی ئۆتۆمبێلەکان نەچنە دەرەوە. جگە لەوەش، بە ھاندانی ترامپ، ڕێکخراوێکی تایبەت بە ناوی «ئێمە دیوارەکە دروست دەکەین«، دیوارێکی لەسەر موڵکی تایبەت لە نزیک شاری ئێل پاسۆ لە ویلایەتی تەکساس دروستکرد کە پێنج میل (٨ کیلۆمەتر) لە دیوارەکەوە دوورە.

جۆ بایدن سەرۆکی نوێی ئەمریکا سەرەتا لە ٢٠ی ١ی ٢٠٢١ باری نائاسایی نیشتمانی ڕاگەیاند و دروستکردنی دیواری ڕاگرت، بەڵام دواتر وەزیری ئاسایشی ناوخۆ ئاماژەی بەوەدا کە ڕەنگە دروستکردنی دیوار لەژێر ئیدارەی بایدندا بەردەوام بێت.   

 سەرچاوەکان 

 سەرچاوەکان